Bonaire National Marine Park

Bonaire National Marine Park (BNMP) ta e reserva marino di mas bieu na mundu.Geschiedenis Bonaire National Marine Park, beautiful-bonaire.nl E ta enserá e laman ront di e islanan Boneiru i Klein Bonaire for di e liña di awa altu te ku 60 meter di profundidat. E parke a keda establesé na 1979 i ta konsistí di 27 km² di ref di koral, mondinan di yerba di laman i di mangel. E ta inkluí tambe dos zona húmedo segun e "Konvenshon di Ramsar", esta e laguna di Lac i Klein Bonaire.Bonaire National Marine Park, infobonaire.com 

Na aña 1999 BNMP a risibí e status di 'parke nashonal' di Antias Hulandes. Na 2001 Klein Bonaire, isla chikitu inhabitá, a wòrdu agregá na e parke marino komo un zona di naturalesa legalmente protehá. Den laman west di Boneiru tin yen di lugánan di buseo ku ta  fásil pa yega for di e kosta. Pa buseadónan e lugánan di buseo rondó di Klein Bonaire ta aksesibel ku boto. Ku eksepshon di un área chikitu, akseso na e parke bou awa ta kompletamente liber pa buseadónan.thumb|center|Bista aéreo di Klein Bonaire

Loke ta úniko na BNMP ta ku e ta funshoná riba su mes entrada (sin subsidio). E fondonan ta bini for di un entrada ku ta kobra pa buseadó. Otro usuario, manera landadó, koredó di surf i kiteboard, kayakista i deportistanan akuátiko, ta paga un preis di entrada mas abou. Esaki simultaneamente ta duna entrada na e Washington Slagbaai National Park. Ademas di protekshon di naturalesa, e parke marino ta enkargá ku informashon pa turista tokante buseo responsabel i mantenshon di buinan pa barkunan ku buseadó. E maneho di e parke marino ta den man di STINAPA Boneiru ku tambe ta manehá Washington Slagbaai National Park. Piskadónan tambe tin entrada na e parke marino, pero nan reda mester ta sertifiká pa STINAPA Boneiru.

Link eksterno
 Bonaire National Marine Park

Category:Naturalesa
Category:Boneiru